stanford-oval/wikipedia huggingface dataset:
Alexander Zorniger
Ura

Zornigerin pelaajaura jäi varsin vaatimattomaksi ja hän esiintyi lähinnä saksalaisten pikkuseurojen paidassa. Valmennusuransa hän aloitti vuonna 2004 1. FC Normannia Gmündin päävalmentajana. Hän luotsasi seuraa alasarjoissa viisi vuotta, kunnes siirtyi kesällä 2009 VfB Stuttgartin organisaatioon edustusjoukkueen apuvalmentajaksi. Pesti jäi varsin lyhyeksi, sillä Zorniger sai päävalmentaja Markus Babbelin tavoin potkut seurasta joulukuun alussa 2009.
Kesällä 2010 Zorniger jatkoi uraansa SG Sonnenhof Großaspachin peräsimessä. Hänen johdollaan seura sijoittui parhaimmillaan Regionalligassa toiseksi kaudella 2011/12 ja oli lähellä nousta 3. Ligaan. Kauden jälkeen Zorniger siirtyi RB Leipzigin päävalmentajaksi. Leipzig pelasi hänen alaisuudessaan loistavan kauden 2012/13 ja voitti Regionalliga Nordostin mestaruuden häviämättä otteluakaan. Kaudella 2013/14 Zorniger jatkoi vahvaa työtään Leipzigissa ja luotsasi seuran 3. Ligassa toiseksi ja näin seura nousi 2. Bundesliigaan kaudeksi 2014/15. Kun Leipzigin tuhkimotarina ei kaudella 2014/15 saanut jatkoa nousun merkeissä, sai Zorniger kohtuullisen hyvistä tuloksista huolimatta potkut helmikuussa 2015.
Kesällä 2015 Zornigerista tuli Bundesliigassa pelanneen VfB Stuttgartin päävalmentaja kolmivuotisella sopimuksella. Stuttgartin kausi sujui mollivoittoisesti ja joukkueen juututtua putoamiskamppailuun Zorniger sai marraskuun lopulla 2015 potkut.
Toukokuussa 2016 Zorniger allekirjoitti sopimuksen Tanskan superliigassa pelanneen Brøndby IF:n kanssa. Debyyttikaudellaan Zorniger luotsasi Brøndbyn kakkoseksi sekä liigassa että Tanskan cupissa. Cupin loppuottelussa mestaruus karkasi FC Kööpenhaminalle 3-1 tappion myötä. Liigassa Zornigerin suojatit hävisivät FCK:lle 22 pisteellä, mutta kakkossija oli seuran paras saavutus 11 vuoteen. Kaudella 2017/18 Brøndbyn kymmenen vuoden odotus päättyi, kun Zorniger luotsasi seuran toistamiseen Tanskan cupin finaaliin ja tällä kertaa myös voittoon. Loppuottelussa kaatui Silkeborg IF maalein 3-1. Zornigerilla oli mahdollisuus luotsata Brøndby tuplamestaruuteen, sillä joukkue voitti Tanskan liigan runkosarjan. Loppusarjassa joukkue hyytyi ja voitti vain yhden kauden viidestä viimeisestä ottelusta. Vahvaan voittoputkeen päässyt FC Midtjylland karkasi näin ollen mestariksi ja Brøndbyn oli tyytyminen liigan kakkossijaan. Zorniger sai yllättäen potkut Brøndbystä helmikuun puolivälissä 2019, kun joukkue oli Tanskan liigassa neljäntenä. Zornigerin viimeiseksi jääneessä ottelussa Brøndby kärsi 2-1 tappion Esbjergille.
Kauden 2021/22 alussa Zorniger aloitti kyproslaisen Apollon Limassolin päävalmentajana. Hän johdatti joukkueen Kyproksen mestariksi. Hän sai potkut elokuussa 2022 Apollonin pudottua Mestarien liigan kolmannella karsintakierroksella.
Lokakuussa 2022 Zornigerista tuli 2. Bundesliigan viimeiseksi juuttuneen Greuther Fürthin päävalmentaja.
Meriitit

Tanskan cup: 2018
3. Liga
Hopeaa: 2014
Regionalliga Nordost: 2013
Sachsenpokal: 2013
Alexander Nylander

| Alexander Nylander |
| --- | --- |

Henkilötiedot
Syntynyt: 2. maaliskuuta 1998 (ikä 26) Calgary, AB, Kanada
Kansalaisuus:   Ruotsi  Kanada
Jääkiekkoilija
Lempinimi:  Alex
Pelipaikka:  laitahyökkääjä
Maila:  oikea
Pituus:  185 cm
Paino:  87 kg
Seura
Seura:  Toronto Maple Leafs / Toronto Marlies
Sarja:  NHL / AHL
Pelinumero:  92
Pelaajaura
Pääsarjaura:  2017–
Aik. seurat:  AIK IF (Allsv.) Buffalo Sabres (NHL) Rochester Americans (AHL)   Chicago Blackhawks (NHL)   Pittsburgh Penguins (NHL)   Columbus Blue Jackets (NHL)
NHL-varaus:  8. varaus, 2016 Buffalo Sabres
Alexander Maximiliam Michael Junior Nylander Altelius (s. 2. maaliskuuta 1998 Calgary, Alberta, Kanada) on ruotsalais-kanadalainen jääkiekkoilija, joka pelaa NHL-joukkue Toronto Maple Leafsissä. Buffalo Sabres varasi Nylanderin ensimmäisellä kierroksella kahdeksantena pelaajana NHL:n varaustilaisuudessa 2016. Hän on pelipaikaltaan vasen laitahyökkääjä. NHL:n kykyjenetsijätoimiston OHL-pelaajiin erikoistunut Matt Ryan on luonnehtinut Nylanderia dynaamiseksi hyökkääväksi pelaajaksi. Ryanin mukaan Nylanderilla on kyky rakentaa peliä ahtaissakin paikoissa ja tilanteiden ulkopuolella. Ryanin mukaan Nylanderilla on myös sekä hyvä pelintekokyky että laukaus. Nylander laukoo oikealta.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Buffalo 2018 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Grand Forks 2016 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Hopeaa | Břeclav 2015 | jääkiekko |  |
Nylander pelasi alle 20-vuotiaiden MM-kilpailuissa vuosina 2016, 2017 ja 2018, joista viimeisin turnaus päättyi hopeaan. Ensimmäisessä turnauksessa hän voitti Ruotsin sisäisen piste- ja maalipörssin tehoilla 4+5=9 sekä jakoi sisäisen syöttöpörssin voiton kolmen muun pelaajan kanssa. Nylanderin kanssa joukkueessa pelasi myös hänen isoveljensä William. Hän jakoi koko vuoden 2017 turnauksen pistepörssin voiton Venäjän Kirill Kaprizovin kanssa tehoilla 5+7=12, mutta varsinaisen kärkisijan vei kuitenkin suuremman maalimäärän turvin Kaprizov. Nylander valittiin turnauksen tähdistökentälliseen. Valmennus valitsi hänet Ruotsin turnauksen yhdeksi kolmesta parhaasta pelaajasta. Nylander valittiin myös Suomea vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Vuoden 2018 turnauksessa Nylander toimi Ruotsin varakapteenina. Hän jakoi tehoilla 1+6=7 joukkueen sisäisen pistepörssin voiton Lias Anderssonin ja Elias Petterssonin kanssa sekä sisäisen syöttöpörssin voiton Rasmus Dahlinin kanssa. Valmennus valitsi Nylanderin Ruotsin turnauksen yhdeksi kolmesta parhaasta pelaajasta. Hänet valittiin myös Tšekkiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Nylander osallistui myös alle 18-vuotiaiden MM-kilpailuihin vuonna 2016, jolloin hän voitti hopeaa. Nylander voitti Ruotsin sisäisen piste- ja syöttöpörssin tehoilla 3+8=11. Hän voitti myös joukkueen sisäisen tehotilaston lukemalla +5. Nylander pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Nylander jakoi Ruotsin sisäisen pistepörssin voiton William Fällströmin kanssa tehoilla 2+4=6 ja hän voitti joukkueen sisäisen tehotilaston lukemalla +2.
Nylander pelasi myös World U-17 Hockey Challengessa marraskuussa 2014, jolloin hän voitti pronssia. Nylander oli Ruotsin paras pistemies ja syöttäjä tehoilla 2+5=7. Yhteensä hän on pelannut kymmenen nuorten ja 32 poikien maaottelua.
Muuta

Nylanderin isoveli William pelaa NHL-joukkue Toronto Maple Leafsin organisaatiossa. Veljesten isä Michael Nylander pelasi omalla urallaan yli 900 NHL-ottelua, ja hän toimii Mississauga Steelheadsin OHL-joukkueen apuvalmentajana. Myös veljesten sedät Peter ja Thommy Nylander ovat pelanneet jääkiekkoa.
Alex DeBrincat

| Alex DeBrincat |
| --- | --- |

Henkilötiedot
Syntynyt: 18. joulukuuta 1997 (ikä 27) Farmington Hills, Michigan, Yhdysvallat
Kansalaisuus:   Yhdysvallat
Jääkiekkoilija
Lempinimi:  Brinksy
Pelipaikka:  laitahyökkääjä
Maila:  oikea
Pituus:  171 cm
Paino:  75 kg
Seura
Seura:  Detroit Red Wings
Sarja:  NHL
Pelinumero:  93
Pelaajaura
Pääsarjaura:  2017–
Aik. seurat:  Erie Otters (OHL)   Chicago Blackhawks (NHL)   Ottawa Senators (NHL)
NHL-varaus:  39. varaus, 2016 Chicago Blackhawks
Alexander DeBrincat (s. 18. joulukuuta 1997 Farmington Hills, Michigan, Yhdysvallat) on yhdysvaltalainen jääkiekkoilija, joka pelaa NHL-joukkue Detroit Red Wingsissä. DeBrincat on pelipaikaltaan laitahyökkääjä, mutta hän osaa pelata myös keskellä. Hän laukoo oikealta.
Pelityyli

Jatkoaika.com -sivuston Henri Miettisen mukaan pienikokoisuus ei ole DeBrincatille heikkous, sillä hänen luistelunsa painopiste on matala. DeBrincat pystyy tekemään itselleen ja joukkuetovereilleen tilaa jäällä. Häneltä löytyy myös peliälyä, jonka ansiosta DeBrincat näkee etukäteen ketjukaverinsa sijainnin ja oikea-aikainen syöttö löytää lavan. Miettisen mukaan hän selviää nopeudellaan tiukoista tilanteista ja käyttää luovuuttaan maalipaikoissa. DeBrincat pystyy laukomaan vaikeistakin asennoista ja menee ennakkoluulottasti vastustajan iholle. SuomiKiekko -sivuston Markus Leskisen mukaan hänellä on kehitettävää luistelussa ja myös DeBrincatin hermokontrolli pettää ajoittain.
DeBrincatia on verrattu pelityyliltään Johnny Gaudreauun.
Ura > Seuraura

DeBrincatin kasvattajaseura on michiganilainen Victory Honda, jonka C-nuorten sisäisen piste-, maali- ja syöttöpörssin hän voitti kaudella 2012–2013 tehoilla 25+26=51. USHL-junioriliigan Waterloo Black Hawks varasi DeBrincatin 27. pelaajana kesällä 2013. Kauden 2013–2014 hän pelasi Lake Forest Academyn high school -joukkueessa. DeBrincat voitti MPHL-juniorisarjan maalipörssin 16 osumallaan.
DeBrincatia ei koskaan varattu junioriliiga OHL:ään, vaan hän siirtyi lopulta vapaana agenttina liigassa pelaavaan Erie Ottersiin kaudeksi 2014–2015. DeBrincat otti heti paikan joukkueen ykkösketjusta Connor McDavidin ja Dylan Stromen viereltä. Hän sijoittui tehoilla 51+53=104 koko OHL:n maalipörssissä toiseksi Barrie Coltsin Joseph Blandisin jälkeen ja jakoi pistepörssin seitsemännen sijan Barrie Coltsin Andrew Mangiapanen kanssa. DeBrincat voitti myös koko liigan tulokkaiden piste-, maali- ja syöttöpörssin. Hän eteni Ottersin kanssa aina OHL:n finaaleihin saakka, mutta J. Ross Robertson Cupin vei kuitenkin Oshawa Generals otteluvoitoin 4–1. DeBrincat palkittiin kauden päätteeksi liigan vuoden tulokkaana Emms Family Awardilla, koko CHL:n vuoden tulokkaana, valittiin OHL:n toiseen tähdistökentälliseen ja ensimmäiseen tulokkaiden tähdistökentälliseen.
Kaudella 2015–2016 DeBrincat jakoi tehoilla 50+51=101 OHL:n maalipörssin toisen sijan Barrie Coltsin Andrew Mangiapanen kanssa edellään vain London Knightsin Christian Dvorak. Hän jakoi myös liigan pistepörssin seitsemännen sijan Ottawa 67'sia ja Sarnia Stingia edustaneen Travis Konecnyn kanssa. DeBrincat pelasi kauden aikana sekä CHL Top Prospects Gamessa että CCM/USA Hockey All-American Prospects Gamessa. Hänet valittiin kauden päätteeksi OHL:n kolmanteen tähdistökentälliseen.
Chicago Blackhawks varasi DeBrincatin toisella kierroksella 39. pelaajana NHL:n varaustilaisuudessa 2016. Saman vuoden marraskuussa hän teki seuran kanssa kolmivuotisen tulokassopimuksen. Kaudella 2016–2017 DeBrincat nousi Ottersin varakapteeniksi.
Lokakuussa 2019 DeBrincat teki kolmen vuoden jatkosopimuksen Blackhawkinsin kanssa.
Heinäkuussa 2022 Blackhawks kauppasi DeBrincatin Ottawa Senatorsiin vaihdossa ensimmäisen ja toisen kierroksen varausvuoroihin vuoden 2022 varaustilaisuudessa ja kolmannen kierroksen varausvuoroon vuoden 2024 varaustilaisuudessa.
Heinäkuussa 2023 Senators kauppasi DeBrincatin Detroit Red Wingsiin vaihdossa Dominik Kubalíkiin, Donovan Sebrangoon, ehdolliseen ensimmäisen kierroksen varausvuoroon vuoden 2024 varaustilaisuudessa ja neljännen kierroksen varausvuoroon vuoden 2024 varaustilaisuudessa.
Siirron jälkeen DeBrincat teki Red Wingsin kanssa neljän vuoden ja yhteensä 31,5 miljoonan dollarin arvoisen sopimuksen.
Ura > Maajoukkueura

| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Tanska 2018 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Suomi 2016 | jääkiekko |  |
DeBrincat pelasi alle 20-vuotiaiden MM-kilpailuissa vuonna 2016, jolloin hän voitti pronssia. DeBrincat kuitenkin putosi Yhdysvaltain vuoden 2017 turnauksen lopullisesta kisajoukkueesta MM-leirityksen loppupuolella.
Yksityiselämä

DeBrincatin isä on lähtöisin Maltalta ja äiti Kanadasta.
Camilla Vuorenmaa

Camilla Veronica Vuorenmaa (s. 1979) on palkittu suomalainen kuvataiteilija. Vuorenmaa syntyi ja kasvoi Tampereella ja valmistui ylioppilaaksi Tammerkosken lukiosta. Vuonna 2000 hän aloitti opinnot Kuvataideakatemiassa, josta valmistui 2005. Vuorenmaa on tullut tunnetuksi mäntylevylle toteutetuista teoksistaan, joiden puupintaa on työstetty sekä kaivertamalla että maalaamalla. Toisinaan Vuorenmaa on käyttänyt myös pimeässä hohtavaa maalia.
Vuonna 2017 Vuorenmaa asetettiin Ars Fennica -palkintoehdokkaaksi.
Palkinnot

International Solo Award, Spring Exhibition, Kunsthal Charlottenborg, Tanska, 2013
Suomen taideakatemian palkinto 2015 (palkintoon liittyi näyttely Emmassa)
valtion viisivuotinen taiteilija-apuraha 2017
Aiheesta muualla

Camilla Vuorenmaa kotisivu
Andrea Belotti

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Andrea Belotti
Syntymäaika: 20. joulukuuta 1993 (ikä 31)
Syntymäpaikka: Calcinate, Italia
Pelipaikka: hyökkääjä
Pituus: 181 cm
Paino: 72 kg 
Lempinimi: Gallo
Seura
Seura: Fiorentina (lainalla Romasta)
Junioriseurat
2003–2006: Grumellese
2006–2012: AlbinoLeffe
Seurat
| Vuodet | Seura | O | (M) |
| 2012–2014 | AlbinoLeffe | 37 | (14) |
| 2013–2014 | → Palermo | 24 | (10) |
| 2014–2015 | Palermo | 38 | (6) |
| 2015–2022 | Torino | 232 | (100) |
| 2022– | Roma | 41 | (3) |
| 2024– | → Fiorentina |  |  |
Maajoukkue
| 2011–2012 | Italia U19 | 6 | (2) |
| 2012–2013 | Italia U20 | 9 | (4) |
| 2013–2015 | Italia U21 | 18 | (9) |
| 2016– | Italia | 44 | (12) |
 Seurajoukkueuran tilastot kattavat vain kansalliset sarjat, päivitetty 24. marraskuuta 2023.  Maajoukkueuran tilastot päivitetty 24. marraskuuta 2023.
Andrea Belotti (s. 20. joulukuuta 1993 Calcinate) on italialainen jalkapalloilija, joka edustaa Serie A:ssa pelaavaa Fiorentinaa lainalla AS Romasta. Pelipaikaltaan Belotti on hyökkääjä, ja hän on oikeajalkainen.
Seurajoukkueura

Belotti aloitti uransa AlbinoLeffessä, jonka paidassa Serie B:ssä ja Lega Prossa hän pelasi vuosina 2011–2013 37 ottelua tehden 14 maalia. Kaudeksi 2013–2014 Belotti siirtyi lainalle Serie B:n Palermoon, jossa hän teki kauden aikana 24 ottelussa 10 maalia Palermon voittaessa Serie B:n ja noustessa Serie A:han. Palermo osti Belotti itselleen kaudeksi 2014–2015. Hän teki pääsarjadebyyttinsä elokuussa 2014 Sampdoriaa vastaan. Avausmaalinsa hän teki seuraavassa kuussa Napolin verkkoon osuen tuossa ottelussa kahdesti. Belotti pelasi kauden aikana 38 ottelua tehden kuusi maalia.
Elokuussa 2015 Belotti siirtyi Serie A:n Torinoon. Hän teki debyyttinsä seuran paidassa seuraavassa kuussa Hellas Veronaa vastaan. Avausmaali syntyi marraskuussa 2015 Bolognan verkkoon.
Kaudella 2016–2017 Belotti oli 26 maalillaan Serie A:n kolmanneksi paras maalintekijä edellään vain kaksi ulkomaalaispelaajaa. Kuudella muulla Torinon-kaudellaan hän teki Serie A:ssa kausittain 8–16 maalia. Kaikkiaan hän viimeisteli Torinolle 232 liigaottelussa tasan sata maalia.
Belotti siirtyi ilmaissiirrolla Serie A:n AS Romaan kesällä 2022. Avauskaudellaan hän jäi maaleitta pelaamissaan 31 liigaottelussa.
Maajoukkueura

Belotti edusti Italiaa nuorten maajoukkuetasoilla yli 30 maaottelussa. Vuosina 2013–2015 hän pelasi Italian alle 21-vuotiaiden maajoukkueessa tehden 18 ottelussa yhdeksän osumaa. Vuoden 2015 alle 21-vuotiaiden EM-kilpailuissa hän onnistui kerran maalinteossa.
Ensimmäisen ottelunsa Italian A-maajoukkueessa Belotti pelasi syyskuussa 2016. Kesän 2021 EM-kilpailuissa hän on pelannut viimeisen alkulohko-ottelun Walesia vastaan kokonaan sekä tuli viidessä ottelussa vaihdosta kentälle. Espanjaa vastaan pelatun välieräottelun ratkaisseessa rangaistuspotkukilpailussa hän oli joukkueensa toinen laukoja ja teki maalin. Loppuottelussa Englantia vastaan hän epäonnistui rangaistuspotkukilpailussa, mutta Italia voitti kuitenkin lopulta Euroopan-mestaruuden. Hän on pelannut kaikkiaan 44 A-maaottelua ja tehnyt niissä 12 maalia. Kahden maalin otteluita hänellä on kaksi, molemmat Liechtensteinia vastaan.
Muuta

Belottin lempinimi Gallo (suom. kukko) juontaa juurensa hänen nuoruuteensa. Belottin ystävä ehdotti Belottille tuuletukseksi kukon heltan matkimista ja myöhemmin tästä tuli Belottille lempinimi.
Saavutukset

Maajoukkuetasolla
Euroopan-mestaruus 2020
Seurajoukkuetasolla
Serie B: 2013–2014
NiKo

| NiKo |
| --- | --- |
 Kovač vuonna 2020.
Henkilötiedot
Koko nimi:  Nikola Kovač
Syntynyt: 16. helmikuuta 1997 (ikä 28)
Kansalaisuus:   Bosnia ja Hertsegovina
Ammatti:  Ammattipelaaja
Elektronisen urheilun pelaaja
Pelaajanimi:  NiKo
Aktiivisena:  2011–
Nyk. joukkue:  Team Falcons
Rooli:  Kivääripelaaja
Peli:  Counter-Strike 2
Nikola ”NiKo” Kovač (s. 16. helmikuuta 1997) on bosnialainen Counter-Strike 2 -ammattilainen, joka on pelannut tammikuusta 2025 Team Falconsille.
Kovačia pidetään laajalti yhtenä kaikkien aikojen parhaimmista pelaajista ja kaikkien aikojen mekaanisesti lahjakkaimpana kivääripelaajana. Counter-Strikeen keskittynyt HLTV-sivusto on valinnut hänet maailman toiseksi parhaaksi pelaajaksi vuosina 2017 ja 2023.
Muu elämä ja kiinnostuminen pelaamisesta

Nikola Kovač on kotoisin vaatimattomasta perheestä Brčkon alueelta. Hänen vanhempansa omistivat nuorien suosiossa olevan internetkahvilan ja ovat aina olleet tukevia poikansa uralla. Kovačin serkku Nemanja "huNter-" Kovač on myös Counter-Strike-ammattilainen ja he pelaavat samassa joukkueessa. He pelasivat tiiviisti yhdessä nuoruudessa ja menivät pelaamaan CS 1.6 erinäisille tietokoneklubeille. He eivät saavuttaneet kovin suurta menestystä, mutta nostivat tasoaan kokoajan. NiKo on käyttänyt aikoinaan pelaajanimiä NiKolinho ja nik0k0. Kovač pelaa snookeria ja hänen idolinsa on Neil Robertson.
Kovač seurustelee vuonna 2023 Sara Stojanovićin kanssa. Hänellä on oikeustieteen tutkinto. Arvioidaan, että he aloittivat suhteensa vuonna heinäkuussa 2021 julkaisemiensa kuvien johdosta.
Ura > Alkuvuodet (2011–2014)

Kovač aloitti Counter-Strike uransa vuonna 2011 FullProofissa, jossa hän kuitenkin oli vain hetken. Hän kiinnitti nopeasti monien paikallistiimien huomion erinomaisten ampujataitojensa johdosta. Kovač vaihteli useiden joukkueiden välillä ennen Counter-Strike: Global Offensiven julkaisua. Vuoden 2012 alussa hän siirtyi iNationiin. Tuolloin hän pelasi yhdessä kassadin, YNkin ja emin kanssa. Kovač vaihtoi joukkuetta aktiivisesti näinä vuosina, mutta hän pelasi aina takaisin iNationiin.
Ura > Ensimmäiset menestysvuodet (2015–2017)

Maaliskuussa vuonna 2015 Kovač siirtyi ensimmäiseen suurempaan organisaatioonsa Mouziin. Kovačin saapuessa joukkueeseen kommunikaatio oli vaikeaa, koska hän ei osannut saksaa. Hän toi kuitenkin joukkueelle pitkään kaivattua menestystä. Mouzin riveissä Kovač voitti joitain pienempiä turnauksia, kuten ESL Meisterschaft: Summer 2015 - Cup 1:n. Loppuvuonna joukkue ei vastannut odotuksia.
Vuoden 2016 alussa Kovač ja muut voittivat Acer Predator Masters Season 2:n, joka oli heidän ensimmäinen voittamansa LAN-tapahtuma. Tämän jälkeen he sijoittautuivat toiseksi CEVO Professional -kauden 8 finaalissa. Kovač oli tyytyväinen myös ELEAGUE kauden 1 sijaan 3. Kovačin korkein rating vuonna 2016 oli 1.18. Hän tienasi vuonna 2016 turnauksista vajaa 62 000 dollaria.
Ura > FaZe Clan (2017–2019)

Helmikuussa 2017 Kovač vaihtoi joukkuettaan FaZe Claniin. Hänen iso turnauksensa oli StarLadder i-League StarSeries Season 3, jossa FaZe voitti Astraliksen. FaZen joukkuetta sekoitettiin, jonka seurauksena joukkueeseen liitettiin Olof ”olofmeister” Gustafsson ja Ladislav ”GuardiaN” Kovács, joita pidettiin vuoden 2015 parhaina pelaajina. Tämän jälkeen FaZe voitti kaksi turnausta putkeen, ESL One: New York 2017:n ja ELEAGUE CS:GO Premier 2017:n. Näiden jälkeen FaZe ei voittanut mitään kahteen kuukauteen ennen vuoden lopussa saavutettua Esports Championship Series Season 4 -voittoa. Vuosi 2017 oli Kovačille erittäin hyvä vuosi henkilökohtaisesti, sillä hänet valittiin vuoden toisiksi parhaaksi pelaajaksi.
Vuoden 2018 alussa FaZen kokoonpanoa vaihdettiin hiukan ja se etenikin vuoden ensimmäiseen majoriin Richard ”Xizt” Landström korvattuna olofmeisterin tilalla. FaZe hävisi turnauksen Cloud9:lle sijoittuen näin toiseksi. FaZe onnistui voittamaan IEM Sydneyn kukistamalla Astraliksen finaalissa. Noin kuukausi sen jälkeen, he onnistuivat voittamaan myös ESL One Belo Horizone 2018:n Jørgen "cromen" Robertsenin kanssa. Lokakuussa 2018 FaZe sijoittui ensimmäiselle sijalle EPICENTER 2018 -tapahtumassa Moskovassa Venäjällä, mikä teki tästä Kovač seitsemännen ykkösvoitton FaZen kanssa pelatuissa turnauksissa. Vuonna 2018 Kovačin korkein rating oli 1,20.
Heti vuoden 2019 alussa FaZe voitti ELAGUE CS:GO Invitational 2019 -tapahtuman. FaZessa vaihtui tiuhaan tahtiin kapteenit vuonna 2019, kun karrigan poistettiin edellisvuonna. Vuoden 2019 loppuun mennessä FaZe oli voittanut yhteensä 10 pokaalia, kun he voittivat BLAST Pro Seriesin Kööpenhaminassa. Vuosi 2019 oli Kovačille uran vaikein ja tilastollisesti heikoin vuosi, sillä hän putosi edellisvuoden HLTV -ratingista kahdeksalla sijalla.
Ura > G2 Esports (2020–)

Vuosi 2020 alkoi FaZella hyvin, sillä se sijoittautui kolmen parhaan joukkoon kahdessa vuoden ensimmäisessä turnauksissa. FaZe voitti myös lokakuussa IEM New York 2020 Europe:n. Lopulta lokakuussa loppui Kovač yli kolmen ja puolen vuoden mittainen yhteistyö FaZen kanssa ja hän siityi G2 Esportsiin, jota pidettiin Global Offensiven historian suurimpana siirtona. Kovačin kanssa G2 osti myös huNter-in. Kovač alkoi saavuttamaan enemmän G2:n riveissä, sillä hän ei toiminut enää kapteenina vaan sai keskittyä alkuperäiseen rooliinsa.
Kovačin avustuksella G2 saavutti PGL Major Stockholm 2021 -finaalin, mutta hävisi kuitenkin Natus Vincerelle. Kovač oli 1,36 keskiarvollaan turnauksen toisiksi paras pelaaja ukrainalaisen Oleksandr ”s1mple” Kostyljevin jälkeen. He kohtasivat NaVin myös aiemmin samana vuonna Intel Extreme Masters XVI -turnauksessa Kölnissä ja hävisivät tällöinkin. Kovač tienasi vuonna 2021 turnauksista peräti 150 000 dollaria. Hän sai HLTV TOP 20 -arvioinnissa uransa toisiksi korkeimman sijoituksen jaetulla jäädessä s1mplelle ja Mathieu ”ZywOo” Herbautille.
G2 aloitti vuoden 2022 hopealla IEM Katowicesta. Kovač sai hävityssä finaalissa FaZe Clania vastaan tärkeän neljän tapon kierroksen puolustaessa pommialuetta. Yhteensä finaalissa hän sai 85 tappoa ja kuoli 96 kertaa. Joukkueen vuoden ainut voitto tuli loppuvuodesta BLAST Premier World Final 2022 -turnauksesta, kun se voitti Team Liquidin finaalissa. Kovač sai finaalissa neljän tapon kierroksen ja yksi vastaan kolme -tilanteen voiton. Finaalissa hän sai kokonaisuudessaan 35 tappoa. Joukkueensa huonosta menestyksestä riippumatta Kovač sai HLTV TOP 20 -arvioinnissa 5. sijan.
G2 aloitti vuoden 2023 voitolla IEM Katowicesta. Kovač sai finaalissa Heroicia vastaan 70 tappoa ja kuoli 69 kertaa, mistä hänelle seurasi 1,02 keskiarvo. Joukkue voitti elokuussa myös IEM Colognen. Kovač valittiin turnauksen parhaaksi pelaajaksi 1,35 turnauskeskiarvollaan. Hän sai keskimäärin 0,82 tappoa ja kuoli keskimäärin 0,56 kertaa kierroksella. Hänen keskiarvosa oli paras sekä semifinaalissa että finaalissa. Hän sai finaalissa ENCE eSportsia tärkeän neljän tapon kierroksen, mikä esti ENCE:n pelipisteen syntymisen. Lisäksi hän voitti yksi vastaan kaksi -tilanteen. Yhteensä finaalissa Kovač sai 91 tappoa, mikä oli yksi vähemmän kuin Ilja ”m0NESY” Osipovilla. Kovač valittiin vuoden 2023 toisiksi parhaaksi pelaajaksi.
G2 voitti kesäkuussa 2024 IEM Dallas -turnauksen. Kovač sai finaalissa Team Vitalityä vastaan kolmen tapon kiväärikierroksen, mikä toi joukkueelle yhden kierroksen lisää Anubis-kartassa. Lisäksi hän voitti tärkeän yksi vastaan kaksi -tilanteen. Yhteensä hän sai finaalissa 71 tappoa. Kovač valittiin vuoden 2024 neljänneksi parhaaksi pelaajaksi.
Kovačin kerrottiin tammikuussa 2025 liittyvän Team Falconsin kokoonpanoon.